L 45/1390
RO
Jurnalul Oficial al Uniunii Europene
24.2.2022
COMISIE PROIECTE-PILOT
CAPITOLUL PP 01 — CERCETARE ȘI INOVARE (continuare) PP 01 21
(continuare)
PP 01 21 01
(continuare) Ar trebui evaluat potențialul de reducere a emisiilor prin filtrarea prafului de la sistemul de frânare.
Având în vedere condițiile complexe din vecinătatea frânelor și a jenții, într-o primă etapă ar trebui efectuate teste de laborator pe un stand de încercare dinamometric inerțial, urmând instrucțiunile grupului de lucru privind Programul de măsurare al particulelor.
Testele de laborator ar trebui realizate pe cel puțin trei vehicule, testând frâne de vehicule ușoare și utilitare;
(b) teste suplimentare pe teren pentru a evalua reducerea amprentei de carbon prin filtrarea particulelor de praf de la sistemul de frânare.
Condițiile complexe din zona jenții în apropierea frânei nu pot fi reproduse corespunzător prin teste de laborator.
Prin urmare, ar trebui realizate teste de laborator suplimentare pe cel puțin trei vehicule, testând frâne de vehicule ușoare și utilitare.
Pe baza măsurării gravimetrice, ar trebui indicată reducerea particulelor în condiții reale de condus și comparată cu rezultatele de laborator;
(c) teste de laborator pentru a evalua reducerea amprentei de carbon prin sisteme active de filtrare a aerului ambiant.
Debitul volumic prin sistemul activ de filtrare a aerului urmează a fi determinat pentru mai multe viteze de rulare la scara laboratorului.
Condițiile de laborator permit o testare reproductibilă independentă de condițiile de mediu.
De aceea, ar trebui efectuate experimente în tuneluri aerodinamice.
Pe baza debitelor volumice determinate, reducerea emisiilor poate fi calculată dacă se cunosc concentrațiile tipice de pulberi din aerul ambiant.
La testele în tuneluri aerodinamice ar trebui supuse cel puțin trei vehicule, acoperind vehiculele ușoare, comerciale și grele;
(d) teste suplimentare pe teren pentru a evalua reducerea amprentei de carbon prin sisteme active de filtrare a aerului ambiant.
Potențialul de reducere al soluțiilor identificate ar trebui testat în plus printr-un test pe teren în condiții reale de condus.
Ar trebui testate cel puțin două soluții de postechipare, iar reducerea PM10 și PM2.5 ar trebui cuantificată în condiții ambientale diferite (temperatură, umiditate, concentrație de particule, intensitate a traficului).
Testul pe teren ar trebui realizat pe cel puțin 20 vehicule, testându-se vehicule ușoare, comerciale și grele, în cel puțin trei orașe europene.
Rezultatele testelor pe teren ar trebui să ofere indicii pentru legislația viitoare legate de influența condițiilor de mediu asupra amprentei totale de particule a vehiculelor.
(3) Studiu de fezabilitate și vehicul demonstrativ pentru sisteme integrate de filtrare a pulberilor fine
Ar trebui efectuat un studiu de fezabilitate pentru a analiza posibilitățile de a instala soluțiile de postechipare descrise anterior pe vehiculele noi.
Ar trebui văzut în special în ce măsură sistemele de filtrare pot fi integrate în viitoarea flotă de vehicule.
Trebuie făcută o analiză tehnică holistică pentru a estima impactul global asupra amprentei de emisii a vehiculelor.
Ulterior ar trebui construit un prototip de vehicul (automobil de demonstrare) dotat cu conceptele integrate și care poate fi utilizat pentru alte teste pe teren.